**IZVJEŠTAJ O RADU UDRUŽENJA**

**u 2024. godini**

* Realizovan je 10 mjesečni projekat finansiran od Ministarstva za ljudska prava i izbjeglice BiH pod naslovom „Sjaj manjina“ sa ciljem promocije i očuvanja nacionalnih, ali i drugih, manjina. Projektom su ralizovane dvije ključne i niz pratećih aktivnosti. Primarno, štampano je 50 primjeraka knjige pod nazivom „30 godina udruženja Italijana u Tuzli“. Knjige su promovisane u Tuzli i Živinicama. Druga realizovana aktivnost je izrada četiri para italijanske narodne nošnje (4 ženske i 4 muške) za članove udruženja.
* Realizovan je projekat finansiran od Ministarstva civilnih poslova BiH pod naslovom „Festival italijanske kulture u Tuzli“. Cilj projekta je bio očuvati tradiciju korištenja italijanske narodne nošnje što će biti realizovano izradom / šivanjem 5 pari ženskih i muških nošnji (nastavak aktivnosti finansirane od strane Ministarstva za ljudska prava i izbjeglice BiH). Uz nošnje izrađene u projektu „Sjaj manjine“, ostalo je da se izradi još 6 pari nošnji da bi bila kompletirana koreografija za muzičke nastupe i druge događaje. Projektom je proširena italijanske biblioteke „Salinas“ koja djeluje u okviru Udruženja, i, kao treća aktivnost, organizovana izložba graditeljskih dostignuća Italijana u vrijeme austro-ugarske uprave pod nazivom „Graditeljska ostavština Italijana u Bosni i Hercegovini“. Postavka je bila u Arhivu TK 21.8.2024.
* Realizovan je projekat sufinansiran od Federalnog ministarstva kulture i športa pod naslovom „Italijanska multikultura u pohode Tuzlanskom kantonu“. Realizovane su dvije ključne aktivnosti i povezani niz podaktivnosti: dvije istovjetne izložbe fotografija i eksponata na temu starih zanata i vještina koje su Italijani donijeli u BiH za vrijeme austro-ugarske uprave (od 1880. godine, do 1941. godine) pod naslovom „Zanati italijanskih korijena“. Kompletna građa (fotografije) je digitalizovana, obrađena i pripremljena za štampanje kao izložbeni eksponati. Dizajniran je i štampan prigodan kataloga za izložbe, a aktivnosti su praćene medijski i putem internet servisa. Projekat je dijelom sufinansiran od Ministarstva za kulturu, sport i mlade TK.
* Realizovan projekat sufinansiran od Ministarstva za kulturu, sport i mlade Tuzlanskog kantona pod naslovom „Italijanska kultura u pohode Tuzlanskom kantonu“. U okviru projekta realizovane su, putem sufinansiranja Federalnog ministarstva kulture i športa, dvije aktivnosti: izložbe u Tuzli i Lukavcu pod naslovom „Zanati italijanskih korijena“ i učešće u manifestaciji „Dan italijanske kuhinje i sladoleda u Tuzli 2024“.
* UGIP „Rino Zandonai“, u saradnji sa Centrom za kulturu Lukavac, realizovao je šestodnevnu izložbu replika pod naslovom „Renesansa na platnu – Il Perugini“ posvećena renesansnom slikaru Il Peruginu. Izložba je priređena u okviru projekta „Dani italijanske tradicije i kulture u Lukavcu 2024“.
* Udruženja je po treći put organizovalo „Dan italijanske kuhinje u Lukavcu“. Aktivnost je pripremljena u okviru projekta „Dani italijanske tradicije i kulture u Lukavcu 2024“ a predstavlja završnicu tromjesečnog projekta koji podržava Grad Lukavac. Aktivnost je realizova u okviru obilježavanja Dana Grada Lukavca.
* Održana je manifestacija „Dan italijanske kuhinje i sladoleda u Tuzli 2024“ dana 7.9.2024. godine, na Trgu slobode u Tuzli sa ciljem nastavka tradicije prezentacije tradicijskih vrijednosti italijanske nacionalne manjine u Tuzli. Projekat je sufinansiran iz 3 izvora sredstava, uključujući Ministarstva za kulturu, sport i mlade Tuzlanskog kantona.
* Započeto osposobljavanje i renoviranje prostorija Udruženja radi uspostave funkcionalnog prostora za rad, okupljanje članstva i biblioteke „Salinas“. Aktivnosti je finansirana od Trentini nel mondo. Najveći obim radova je završen, preostaju sitne popravke i opremanje prostorija inventarom.
* Obavljena posjeta i uspostavljena formalna saradnja sa udruženjem Zajednica Talijana u Zagrebu.
* Obavljena posjeta i uspostavljena formalna saradnja sa udruženjem „Stivor“ ETS iz Roncegna, Italija, kojom prilikom je upriličen susret udruženja Italijana iz Tuzle i Italijanske zajednice Lipik – Hrvatska. Tokom posjete Udruženje je učestvovalo na manifestaciji Kestenijada 2024 u Roncegnu, na otvaranju izložbe o Štivoranima, a bio je upriličen zvaničan prijem kod načelnika Roncegna, na kojem su bila prisutna dva vijećnica Vlade Trentino.
* Udruženje je organizovalo postavku izložbe “Šta su Italijani gradili u Tuzli”, 30. oktobra, u Ateljeu Ismet Mujezinović, u okviru manifestacije „Dani Matice hrvatske i Hrvatskog doma Tuzla 2024.“ Izložba je sadržavala eksponate koji su bili postavljeni u Arhivu TK, a realizovanaje u saradnji sa Centrom za kulturu Tuzla i Građevinsko-geodetskom školom Tuzla čiji učenici su izradili makete Gimnazije i Pošte. U okviru izložbe javnost je upoznata sa akcijom obnove džamije u Šerićima koju su od 1926. do 1928. godine gradili majstori iz obitelj Piccolotti iz Poljane kod Kiseljaka-Tuzla.
* UGIP „Rino Zandonai“ Tuzla u saradnji sa Medžlisom islamske zajednice Živinice – Džemat Šerići pokrenuo je kampanju za obnovu stare džamije u Šerićima blizu Živinica i Tuzle. Džamiju su gradili Italijani, braća Piccolotti iz mjesta Breze kod Kiseljaka u blizini Tuzle. Kampanje je pokrenuta u povodu stogodišnjice izgradnje vrijednog vjerskog objekta. U džamijskom dnevniku zapisano je da su Italijani gradili džamiju od 1926. do 1928. godine, a bila je u upotrebi do 2010. godine. Mještani su uspjeli prikupiti sredstva za obnovu koja je započeta krajem 2024. godine – radovi su u toku.
* WEB stranica [WWW.UGIP-TZ.BA](http://WWW.UGIP-TZ.BA) se redovno ažurira.
* Socijalna radnica obišla korisnike fonda solidarnosti, napravila izvještaje i isti su dostavljeni u Trentini nel mondo.
* Udruženje je učestvovalo na sajmu turizma LIST u Lukavcu i sajmu turizma i gastro ponude u Bijeljini.
* Udruženje učestvovalo u pripremi EU projekta „Preko zidova“ u partnerstvu 8 institucija i udruženja iz EU. U februaru 2025. stigla obavijest da projekat nije odobren za finansiranje.

**FINANSIJSKI IZVJEŠTAJ za 2024. godinu**

Udruženje je uredno prijavilo godišnji obračun za 2024. godinu kod nadležne agencija FIA u Tuzli. Bilans uspjeha pokazuje rezultat primitka sredstava u iznosu od 33.007,00 KM. Izvještaj je objavljen na WEB stranici udruženja.

Kao i svake godine, izvori sredstava su projektni fondovi od domaćih i inostranih donatora.

* Grad Lukavac dodijelio grant u iznosu od 3.000,00 KM dodijeljen je za realizaciju projekta „Dani italijanske kulture u Lukavcu 2024“.
* Turistička zajednica Grada Tuzla dodijelila grant u iznosu 1.000,00 KM za realizaciju manifestacije „Dan italijanske kuhinje i sladoleda u Tuzli 2024“.
* Trentini nel mondo je finansijski podržao Dan italijanske kuhinje i druge aktivnosti udruženja sa 300,00 EUR.
* Trentini nel mondo odobrili projekat obnove prostorija udruženja – Kluba u iznosu od 5.000,00 EUR (umanjeno za bankovne troškove i konverziju). Isplaćeno 75% iznosa, a ostatak će biti isplaćen nakon završetka radova, dostavljanja narativnog i finansijskog izvještaja (očekivano do sredine 2025. godine).
* Ministarstva za ljudska prava i izbjeglice BiH dodijelilo grant u iznos od 7.810,00 KM za realizaciju projekta „Sjaj manjina“.
* Realizovan je projekat finansiran od Ministarstva civilnih poslova BiH u iznosu od 5.000,00 KM pod naslovom „Festival italijanske kulture u Tuzli“.
* Federalnog ministarstva kulture i športa odobrlo grant za sufinansiranje projekta pod naslovom „Italijanska multikultura u pohode Tuzlanskom kantonu“ u iznosu od 8.000,00 KM (sufinansiranje projekta iz granta Ministarstva za kulturu, sport i mlade TK).
* Ministarstva za kulturu, sport i mlade Tuzlanskog kantona dodijelilo grant za sufinansiranje projekta pod naslovom „Italijanska kultura u pohode Tuzlanskom kantonu“ u iznosu od 1.500,00 KM.

Sredstva socijalne pomoći se ne realizuju preko računa Udruženja nego se isplate vrše direktno na račune korisnika. Udruženje nema poreskih dugovanja.